

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„Rekonštrukcia OST 897 Vajnorská 82 ND III, Bratislava“**

**ČASŤ 1 – VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

Predmetom zákazky je zrealizovať rekonštrukciu odovzdávacej stanice tepla OST 897 Vajnorská 82 ND III, Bratislava v časti Technológia, MaR a Elektro.

 Dielo bude vykonané v rozsahu podľa vypracovanej projektovej dokumentácie pre realizáciu časť Elektro a MaR číslo 2025-JHR-338 vypracovanou spoločnosťou ATELIER JHR, s.r.o., IČO: 44023570 a realizačného projektu časť technologická, zákazkové číslo 01/2025 vypracovaný spoločnosťou MH Teplárenský holding, a.s., Ing Milan Štrba

Podrobné vymedzenie predmetu zákazky tvorí časť 3 – Opis predmetu zákazky.

1. **Typ zmluvy**

Výsledkom obstarávania bude uzatvorenie Zmluvy o dielo

1. **Miesto a termín realizácie predmetu zákazky**

Miesto realizácie:

OST 897 Vajnorská 82, 831 04 Bratislava.

Termín dodania predmetu súťaže :

* podľa bodu 2.6 Zmluvy o dielo a to nasledovne :

2.6.1 do 30.10.2025 za predpokladu že dodávka podstatných zariadení a pripravenosť k montáži bude najneskôr k 31.07.2025.

Zmluvné strany sa zároveň dohodli na nasledovných míľnikoch pre vykonanie diela:

Míľnik č. 1: začatie prác: do 7 kalendárnych dní od doručenia písomnej výzvy objednávateľa na začatie prác, najneskôr do 12. 07. 2025,

Míľnik č. 2: Uvedenie OST do prevádzky: do 31. 08. 2025

Míľnik č. 3: odovzdanie diela: do 30. 10. 2025

Zmluvné strany sa osobitne dohodli, že pri plnení tejto zmluvy môže byť doba prerušenia dodávky tepla najviac 8 hodín.

Objednávateľ si vyhradzuje právo posunúť termín začatia prác podľa potreby a adekvátne k tomu aj termíny uvedenia OST do prevádzky a ukončenia a odovzdania diela.

Alternatívne

2.6.2 do 30.09.2026 za predpokladu že dodávka podstatných zariadení a pripravenosť k montáži bude po termíne 31.07.2025, v nadväznosti na dodací termín podstatných zariadení od výrobcu a skutočnosť, že samotnú realizácia prác na mieste vykonávania diela je možné realizovať mimo vykurovacej sezóny, a to v období od 01.06.2026 do 31.08.2026 v zmysle vyhlášky Ministerstva hospodárstva Slovenskej republiky č. 152/2005 Z. z. v znení neskorších predpisov

Zmluvné strany sa zároveň dohodli na nasledovných míľnikoch pre vykonanie diela:

Míľnik č. 1: začatie prác: do sedem (7) dní od doručenia písomnej výzvy objednávateľa na začatie prác

Míľnik č. 2: Uvedenie OST do prevádzky: do 31. 08. 2026

Míľnik č. 3: odovzdanie diela: do 30. 09. 2026

Zmluvné strany sa osobitne dohodli, že pri plnení tejto zmluvy môže byť doba prerušenia dodávky tepla najviac 8 hodín.

Objednávateľ si vyhradzuje právo posunúť termín začatia prác podľa potreby a adekvátne k tomu aj termíny uvedenia OST do prevádzky a ukončenia a odovzdania diela.

1. **Obhliadka miesta realizácie zákazky**

 Obhliadka je povinná, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa Miroslav Alfoldy, mobil +421 907 703 061, e-mail: miroslav.alfoldy@mhth.sk .

 Obhliadka sa bude konať dňa: **23.07.2025 o 10:00 hod** so stretnutím na MH Teplárenský holding, a.s., závod Bratislava, Turbínová 3, 831 04 Bratislava – mestská časť Nové Mesto. Vašu účasť spolu s názvom firmy a osobami na účasť nahláste mailom na miroslav.alfoldy@mhth.sk

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok, zaslať ich mailom na peter.dojcan@mhth.sk

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži( deklarujete v zmysle voliteľných podmienok, dokument prikladáte len vtedy ak je to výslovne určené):

7.1 **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)

* 1. Súhlas s obsahom **„Čestné vyhlásenie účastníka MHTH.docx**“, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Súhlas s **„2523\_601\_ZoD Rekonštrukcia OST 897 Vajnorská 82“.**Urobíte tak vo voliteľných podmienkach. V prípade nesúhlasu budete zo súťaže vylúčení.
	3. Súhlas s „**Viazanosť cenovej ponuky do 30.09.2025, pričom takto zazmluvnená cena je platná počas realizácie zmluvy**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	4. Súhlas s „**Realizácia diela v lehotách podľa článku 2.6 Zmluvy o dielo**“. Urobíte tak vo voliteľných podmienkach. V prípade nesúhlasu budete zo súťaže vylúčení.
	5. Cenovú ponuku podľa časti 4 týchto súťažných podkladov, ktorú **vyplníte elektronicky v sieni**, a **doplníte vo forme vyplneného elektronického dokumentu výkaz výmer :**

6.1 OST 897 Vajnorska 82 vykaz tech & stav.xlsx

25.338.002 OST897 Výkaz výmer EL,MaR.xlsx

* 1. Vo voliteľných podmienkach vyplníte dodaciu dobu pre dodanie zariadení(Kompaktná odovzdávacia stanica WL H380W180 ) v týždňoch od objednania
	2. Uchádzač musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora. Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona)
	3. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.
1. **Predloženie ponuky**

 Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „ERMMA“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo:** **Vstupné kolo, obhliadky, kolo otázok a odpovedí**

od 16.07.2025 08:00 do 30.07.2025 do 20:00

obhliadka : 23.07.2025 10:00

lehota na predkladanie ponúk: **30.07.2025 do 20:00**

**2. kolo: Kontrolné kolo**  od 30.07.2025 20:00 do 04.08.2025 do 10:00

**3. kolo: Aukčné kolo :**  bude vyhlásené po ukončení procesov kontrolného kola a oznámené mailom

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „ERMMA“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „ERMMA“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „ERMMA“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „ERMMA“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti E. Kritérium na vyhodnotenie ponúk a spôsob jeho uplatnenia.

1. **Platnosť ponuky**

Lehota viazanosti ponúk je stanovená **do 30.09.2025.**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Obstarávateľ porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 - OPIS PREDMETU ZÁKAZKY**

**Rozsah predmetu zákazky:**

Predmetom zákazky je zrealizovať rekonštrukciu odovzdávacej stanice tepla OST 897 Vajnorská 82 ND III, Bratislava v časti Technológia, MaR a Elektro.

 Dielo bude vykonané v rozsahu podľa vypracovanej projektovej dokumentácie pre realizáciu časť Elektro a MaR číslo 2025-JHR-338 vypracovanou spoločnosťou ATELIER JHR, s.r.o., IČO: 44023570 a realizačného projektu časť technologická, zákazkové číslo 01/2025 vypracovaný spoločnosťou MH Teplárenský holding, a.s., Ing Milan Štrba  a v súlade so zmluvou 2523\_601\_ZoD Rekonštrukcia OST 897 Vajnorská 82.

**Protiplnenia objednávateľa:**

- objednávateľ neposkytuje žiadne protiplnenie a zhotoviteľ musí rátať s uvedenými nákladmi v cene diela

**ČASŤ 4 - SPÔSOB URČENIA CENY**

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Bratislava.

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| 001. | TECHNOLGIA a STAVEBNÉ PRÁCE | súbor | 1.00 |
| 002. | ELEKTRO a MaR | súbor | 1.00 |

**Voliteľné podmienky:**

|  |  |
| --- | --- |
| **NÁZOV VOLITEĽNEJ PODMIENKY** | **ROZSAH HODNÔT** |
| Dodacia lehota zariadení v týždňoch(KOST) | (text) |
| Disponujem potrebnými oprávneniami/povoleniami | Nedisponujem; Disponujem |
| Súhlas s obsahom Čestné vyhlásenie účastníka MHTH | Nesúhlasím; Súhlasím |
| Súhlas s obsahom "Zmluva o dielo" | Nesúhlasím; Súhlasím |
| Platnosť cenovej ponuky do 30.09.2025 | Nesúhlasím; Súhlasím |
| Zápis v RPVS podľa zákona č. 315/2018 Z. z | Nie; Áno |
| Realizácia diela v lehotách podľa článku 2.6 Zmluvy o dielo | Nesúhlasím; Súhlasím |

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v zmluva o dielo 2523\_601\_ZoD Rekonštrukcia OST 897 Vajnorská 82

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 - 2523\_601\_ZoD Rekonštrukcia OST 897 Vajnorská 82

príloha č. 3 - Príloha č.3 podmienky bezpečného výkonu prác

príloha č. 4 - Príloha č.4 Zásady dodržiavania ochrany ŽP v podmienkach MH Teplárenský holding, a.s., závod Bratislava

príloha č. 5- Príloha č.5 ZoD Zoznam subdodávateľov

príloha č. 6 - Príloha č. 6 - Projektová dokumentácia zákazkové číslo 2025-JHR-338 a 01/2025 odovzdaná elektronicky v zmysle bodu 1.1 zmluvy

Príloha č. 7 - Otázky\_a\_odpovede

Príloha č. 8 - g) Príloha č. 7 - zmluva o zabezpečení plnenia bezpečnostných opatrení a notifikačných povinností

Príloha č. 9 - 6.1 OST 897 Vajnorska 82 vykaz tech & stav

Príloha č. 10 - 25.338.002 OST897 Výkaz výmer EL,MaR